སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་རྒྱལ་སྤྱིའི་ཁྱོན་དུ་ཞི་བདེ་དང་།རང་དབང་།བདེ་སྐྱིད་བཅས་འབྱུང་ཐབས་སུ་སྐུ་ངལ་བརྒྱ་ཕྲག་ལྷུར་བཞེས་མཛད་དེ་ཤར་ནུབ་ཡུལ་གྲུ་མང་པོར་ཡང་ནས་ཡང་དུ་༸ཞབས་ཀྱིས་བཅགས་ཏེ་བྱམས་སྙིང་རྗེ་དང་།བཟོད་སྲན།རང་ལས་གཞན་གཅེས།འཚེ་བ་མེད་པ་སོགས་ཀྱི་སྐོར་དོན་ཟབ་ལ་གོ་སླ་བའི་གདུལ་བྱ་རྣམས་ཀྱི་རྒྱུད་ཐོག་སྨན་ངེས་ཀྱི་བསླབ་བྱ་དང་།ཁྱད་པར་འཛམ་གླིང་ནང་ཆོས་ལུགས་མི་འདྲ་བ་རྣམས་ནང་ཁུལ་དམ་གཙང་ཆིག་སྒྲིལ་ངང་ཞི་བདེ་མཉམ་གནས་ཡོང་ཐབས་དང་།ཆོས་དང་མ་འདྲེས་པའི་བཟང་སྤྱོད་ངོ་སྤྲོད་དང་འབྲེལ་བའི་ཁྱབ་སྤེལ།ནང་ཆོས་དང་ཚན་རིག་དབར་འབྲེལ་ལམ་གསར་བཏོད་ལ་དམིགས་བསལ་ཐུགས་འཁུར་མཛད་བཞེས་སོགས་རླབས་ཆེན་གྱི་མཛད་འཕྲིན་བསྐྱངས་དང་སྐྱོང་བཞིན་པར་བརྟེན་གཟེངས་བསྟོད་དང་བྱ་དགའ་ཧ་ཅང་མང་པོ་རྒྱུན་མི་ཆད་དུ་འབུལ་བཞེས་གནང་དང་གནང་བཞིན་པར་མགོན་པོ་གང་གི་ཐུགས་རྗེའི་གྲིབ་བསིལ་འོག་འཚོ་བའི་གཞིས་བྱེས་བོད་མི་ཡོངས་ཀྱི་ཚབ་ཞུས་ཏེ་དགའ་ཞིང་གུས་པ་ཆེན་པོས་ཐུགས་རྗེ་བཀའ་དྲིན་བླ་མེད་དུ་ཆེ་ཞེས་ཞུ་རྒྱུ་ཡིན།